tomron87/hebrew-wikipedia-sentences-corpus huggingface dataset:
עורך המגזין המדעי היוקרתי science, בשנים 1985-1995.
יושב ראש המחלקה לביוכימיה באוניברסיטת קליפורניה בברקלי.
במסגרת תפקיד זה קושלנד ארגן מחדש וייעל את המחלקה לביוכימיה בכך שפיצל אותה למספר מחלקות שונות: התא, ביולוגיה מולקולרית, ביולוגיה אינטגרטיבית וביולוגיית חיידקים וצמחים.
דניאל רובינשטיין הוא דיפלומט יהודי-אמריקאי, אשר כיהן, בין השאר, כקונסול הכללי בירושלים החל ב-6 בספטמבר 2009 ועד 29 ביולי 2012.
רובינשטיין, החל את קריירת החוץ שלו במילוי משימות חוץ שונות: בברזיליה, דמשק, תוניס, לואנדה ותל אביב, כמו כיהן כיהן במשימת חוץ לצד קואליציית הממשל הזמני בעיראק (CPA), בבגדאד.
בשנים 2004–2005, כיהן כמנהל המשרד לענייני ישראל והפלסטינים, במחלקת המדינה.
בשנים 2005–2008, כיהן כסגן ראש המשלחת של שגרירות ארצות הברית בעיר הבירה עמאן, שבירדן.
לפני תפקידו האחרון, כקונסול הכללי בירושלים, שימש כראש יחידת המשקיפים האזרחיים בכוח הרב לאומי וכראש המשקיפים בסיני.
כמו כן, הוא בעל אחת מארבע הדרגות הגבוהות ביותר של שירות החוץ האמריקאי תחת ה-SFS, ודובר ערבית, עברית ופורטוגזית.
דניאל קמפבל היא שחקנית אמריקאית.
ידועה בעיקר מתפקידה בסדרה "המקוריים" כדווינה קלייר ומתפקידה של ג'סיקה אולסון בסרט "התאהבתי בכוכב" של ערוץ דיסני.
קמפבל נולדה בעיירה קטנה בשם הינסדיל במחוז קוק, אילינוי לג'ורג'ין וג'ון קפמבל, ויש לה אח צעיר ממנה.
היא התגלתה בגיל 10 בשיקגו כאשר שהתה בסלון יופי.
את ההזדמנות הראשונה שלה לשחק היא קיבלה כאורחת בעונה הראשונה והשנייה של הסדרה "נמלטים" ב-2006, שם שיחקה בארבעה פרקים כגרייסי הולנדר.
בשנת 2008 שיחקה בסרט האימה "בית הפוקר" בתפקיד דרלה, לצד קלואי גרייס מורץ.
בשנת 2010 גילמה את ג'סיקה אולסון בסרט של ערוץ דיסני "התאהבתי בכוכב" וחתמה עם הערוץ על חוזה.
בשנת 2012 שיחקה בדרמת הפשע "מדיאה בהגנת עדים" לצד טיילר פרי.
בשנת 2013 התקבלה לתפקיד של דווינה בסדרה "המקוריים" שהיא ספין אוף לסדרה יומני הערפד.
בשנת 2018 שיחקה בעונה השנייה של סדרת הנוער "אהבה מפורסמת" ברשת Freeform, כהרפר טייט.
כמו כן, השתתפה בקליפ לשיר "Better With You" של הזמר ג'סי מקרטני.
בהמשך השנה לוהקה לתפקיד ראשי בסדרה "Tell Me a Story" של שירות הסטרימינג פרמאונט+, בדמותה של קיילה פאוול.
בסוף שנת 2019 עלתה הסדרה לעונה השנייה וקמפבל גילמה דמות אחרת בשם אוליביה מון.
בדצמבר 2015 החלה לצאת עם לואי טומלינסון, חבר להקת "וואן דיירקשן", ולאחר שנה בדצמבר 2016 השניים נפרדו.
לאחר הפרידה קמפבל החלה לצאת עם השחקן נת'ניאל בוזוליק, אשר שיחק ביחד איתה בסדרה "המקוריים" ולאחר כמה חודשים הם נפרדו.
החל מאפריל 2018 קפמבל נמצאת במערכת יחסים עם השחקן קולין וודל, אשר שיחק גם בסדרה "המקוריים".
+שנהסרטתפקידהערות2008בית הפוקרדרלה2011נשף סיוםסימון דניאלס2012מדיאה בהגנת עדיםסינדי נדלמן2016Race to Redemptionהאנה רוד'ס2017שיזד*** הנשףמאדי דטנר2018Ghost Lightג'ולייט מילרלהיות פרנקאליסוןAmerican Petsהאלי2023Share?#038491828
+שנהסדרהתפקידהערות2005–2006נמלטיםגרייסי הולנדר4 פרקים2010זיק ולות'רדניפרק: "Double Crush"התאהבתי בכוכבג'סיקה אולסוןסרט מקורי של ערוץ דיסני2012גדולה מהחייםקרלה מידלןפרק: "Family Matters"2013–2018המקורייםדווינה קליירתפקיד ראשי (עונות 1–3)
תפקיד אורח (עונות 4–5); 68 פרקים2017–2018הבורחיםאייפל6 פרקים2018אהבה מפורסמתהרפר טייטתפקיד חוזר; (עונה 2); 9 פרקיםAll Americanהאדליפרק: "Pilot"Alive in Denverליזסדרת רשת; 8 פרקים2018–2020Tell Me a Storyקיילה פאוול / אוליביה מוןתפקיד ראשי; (2 עונות); 20 פרקים2025קו המים פייטון באקליתפקיד ראשי; 8 פרקים
דניאל קרן הוא אמן לחימה ישראלי העוסק גם בטיפוס הרים, ספורט אתגרי וריצה למרחקים ארוכים.
קרן ייצג את ישראל בתחרויות ספורט אתגרי ברחבי העולם והוא מחברם של ארבעה ספרים: מסעות דניאל, מדריך הקראטיסט לגלקסיה, ספר הריצה השלם וסוף מעשה.
הוא רואה חשבון בעל תארים שניים בחקר המקרא, במנהל עסקים, בפילוסופיה וכיום דוקטורנט בחוג למדע טכנולוגיה וחברה (Science, Technology and Society).
אחרי שחרורו מצה"ל יצא לטייל בארץ ובעולם והחל לעסוק באמנויות לחימה ובתרגול זן בודהיזם.
קרן למד ואימן קראטה במשך 25 שנה והוא בעל חגורה שחורה דאן 5 בשיטת שורין ריו, שהוענקה לו על ידי בנו של גרנד-מאסטר שושין נגמיני.
קרן כתב ספר והפיק סרטים תיעודיים בנושא אמנויות לחימה.
בנוסף החל לרוץ למרחקים ארוכים, לצאת למסעות אתגריים ולטפס על הרים וצוקים מהגבוהים בעולם.
קרן דורג ראשון בישראל בריצת אולטרה-מרתון למרחק 127 קילומטרים, וזכה מספר פעמים באליפות ישראל בקטגוריית הגיל במרחקים מ–10 קילומטר ועד למרתון.[דרושים מקורות]
בשנת 2007 ייסד קרן את "מועדון רצי תל אביב", היה המנהל המקצועי של מרתון ירושלים, מרתון ים-המלח ומרתון תל אביב.
בשנת 2009 נבחר על ידי האתר שוונג כאחד מספורטאי השנה.
בשנת 2012 הוציא לאור את "ספר הריצה השלם" - העוסק בריצה ומעניק טיפים, טכניקות וכו' לרצים חובבים ומקצועיים.
בשנת 2013 ייסד את חברת הנסיעות "מסעות דניאל" המוציאה קבוצות לטיולים מיוחדים בכל רחבי העולם
מסעותיו של קרן תועדו בכעשרה סרטים דוקומנטריים[דרושים מקורות] ובכתבות ששודרו בערוצים בארץ ובעולם - בהם נשיונל ג'יאוגרפיק העולמי, ערוץ 1 ו-2 הישראליים וכן בכתבות לעיתונים מסע אחר, ידיעות אחרונות והארץ.
בשנת 2017 הוציא לאור את הספר "מסעות דניאל" (עם-עובד) המתאר את מסעותיו בעולם ופרקי חייו השונים.
בשנת 2024 הוציא לאור את הספר "סוף מעשה" (הוצאת פרדס).
הספר מתחיל במעמקי מערה בהרי ההימלאיה נחשף הגיבור, יהודי נודד, לטקסט קדמון של תורת הסוד הבודהיסטית.
הדרך לפיענוח הטקסט תפגיש אותו עם יוגים בעלי כוחות על-טבעיים, הוגי דעות עילאיים ואנשים "רגילים" כביכול המתגלים כנדירים, ותהפוך למסע מרתק בין מקדשים נידחים בגבול טיבט לישיבות ארץ ישראליות, בין עולם הפילוסופיה המערבית להוויית עובדי כוכבים ומזלות, בין אדם למקום.
קרן היה נשוי למשוררת טל ניצן ולהם שני ילדים.
דניאל ניהל את המחלקה הבינלאומית לבנקאות להשקעות של פועלים שוקי הון ומשנת 2007 כשותף מנהל בקרן הון סיכון.
כיום דניאל הוא שותף מנהל בקרן פרייוט אקוויטי טלדן קפיטל המתמחה ברכישות חברות בוגרות ובשלות הפונות לשוק העולמי ומרצה לחברות מובילות במשק הישראלי.
בהרצאותיו משלב דניאל בין הניסיון העסקי הרחב והידע העשיר בתחום הפיננסי ובין יכולותיו והישגיו בתחום האתגרי.
חציית גרינלנד - המסע לחציית כיפת הקרח של גרינלנד, האי הגדול ביותר בעולם.
הקוטב הצפוני - מסע לחציית ים הקרח הקפוא אל עבר נקודת הקוטב הצפוני.
חציית סהרה - מרוץ של 250 קילומטרים בדיונות החול של מדבר סהרה.
אנטארקטיקה אולטרה מרתון - מרוץ של 50 קילומטרים על אדמת אנטארקטיקה הקפואה.
אל קפיטן - טיפוס על אל קפיטן, ממסלולי טיפוס הסלע החשובים בעולם.
אוורסט (8848 מ') - קרן הוא הישראלי החמישי שטיפס על ההר הגבוה בעולם.
צ'ו–אוי (8,201 מ') - ההר השישי בגובהו בעולם, נמצא בנפאל.
אקונקגווה (6,960 מ') - ההר הגבוה ביותר באמריקה הדרומית.
מקינלי (6194 מ') - ההר הגבוה באמריקה הצפונית.
מון בלאן (4,807 מ') - ההר הגבוה במערב אירופה.
מטרהורן (4,448 מ') - ממוקם בגבול שווייץ-איטליה.
וושינגטון (1,916 מ') - ההר הגבוה ביותר באזור ניו אינגלנד.
צ'ימבורסו (6,268 מ') – ההר הגבוה באקוודור
קזבגי (5,050 מ') – מההרים הגבוהים ברכס הקווקז
אקו צ'אלנג' (Eco Challenge) - המרוץ האתגרי הקשה בעולם, כולל רכיבה על סוסים, רכיבה על אופניים, רפטינג, סנפלינג, ניווט ועוד.
מרתון החולות - חציית הסהרה - המרוץ הרגלי הקשה בעולם.
רד-בול ג'ייאנטס (Red Bull Giants of Rio) - תחרות קבוצתית הכוללת מקצה גלישה אווירית, אופני שטח, שחייה וריצה.
שלוש הפסגות (Three Peaks Yacht Race) - תחרות הכוללת הפלגה וטיפוס הרים בריצה ורכיבת אופניים.
הר לעמק 127 קילומטר - אולטרא מרתון באורך 127 קילומטר מכלא צלמון ועד היישוב תמרת.
אולטרה מרתון האוורסט, אשר מתחיל בגובה 5,400 מטר.
טרנס אטלס מרתון - 300 ק"מ בהרי האטלס הגבוה במרוקו
התחרות הקשה בעולם – מרוץ האתגר (adventure race) באיי פיג'י בהפקת אמזון פריים
דניאל רוגוב היה שם העט של דייוויד ג'ורוף , שהיה מבקר מסעדות ויין, עיתונאי וסופר ישראלי.
רוגוב נולד בברוקלין, ניו יורק.
הוא עלה לישראל ב-1976 ובשנת 1978 החל לכתוב ביקורות על ספרים ועל מסעדות בג'רוזלם פוסט.
ב-1984 החל לכתוב בעיתון הארץ במדור "גלריה" על אוכל ומסעדות, ובהמשך גם על יין.
את כל טורי הביקורת והכתבות כתב באנגלית והם תורגמו לעברית.
ב-1997, עם צאתה לאור של מהדורת הארץ באנגלית, פרש מהג'רוזלם פוסט.
ב-2010 הפסיק לכתוב ביקורת מסעדות אך המשיך לפרסם ביקורות יין עד מותו.
הוא כתב גם בכתבי עת ישראלים, בהם "על השולחן", שבו שימש בתפקיד עורך קולינרי, ובמגזין "יין, גורמה ואלכוהול", וכן פרסם ספרי אוכל, עם מתכונים ואנקדוטות, ומדריכי יין.
רוגוב היה דמות מרכזית בתחום ביקורת המסעדות והיין בישראל.
הוא היה חסיד של המטבח העילי הצרפתי, אך כתב באותה רצינות גם על פלאפל ושווארמה.
הוא עודד את קוראיו להתנסות במטבחים ובמנות שלא הכירו, הציג בפניהם מושגים כמו קונפי, רוטב ולוטה, ודמי-גלס, וחשף בפניהם שפים מוכשרים עוד לפני שהתפרסמו.
כך, לדוגמה, היה מהראשונים שכתבו על השף רפי כהן, כשעדיין עבד במלון המלך דוד בירושלים.
רפי כהן אמר כי "הוא חשף פה המון שפים, גילה מקומות חדשים שנהפכו בהמשך לטרנדים".
רוגוב יצר סטנדרטים חדשים בכתיבה על יין בישראל.
הוא תיעד את ההתפתחויות שחלו בתעשיית היין בישראל, וכאשר ישראל הוצפה ביינות תוצרת חוץ מיפה עבור קוראיו את יינות העולם הישן ואת יינות העולם החדש.
הוא הכניס למילון הישראלי מושגים כמו טאנינים, טרואר ותסיסה מלולקטית, והיה הראשון בארץ שתיאר ניחוחות וטעמים במושגים של שוקולד, ליקוריץ ואבן צור.
ב-2004 יצא לאור Rogov's Guide to Israeli Wines, שחשף את היין הישראלי לעולם והפך את מחברו לאוטוריטה בכל מה שקשור ליין ישראלי וליין כשר.
רבים סברו שהגזים בציונים שנתן ליינות ישראליים, אבל לאחר שרוברט פארקר העניק ציונים של 90 ומעלה ל-14 יינות ישראליים בדצמבר 2007, זכתה עמדתו לגיבוי.
רוגוב כתב גם על סיגרים ומשקאות אלכוהוליים כמו ויסקי, קוניאק וגראפה.
רוגוב תרם למדריך הכיס של יו ג'ונסון, Hugh Johnson Pocket Wine Guide, וכתב את הפרק הישראלי במדריך של תום סטיבנסון (Tom Stevenson, Wine Report).
ב-1999 פתח בלוג באינטרנט שבו פרסם מסות על נושאים שונים, Rogov's Ramblings, ובו גם ניהל פורום יין שהיו לו אוהדים רבים.
ב-2008 הפורום הועתק לאתר של רובין גאר.
בחו"ל היה נשוי ונולדה לו בת, בישראל התחתן בשנית והיה נשוי עד מותו לרחל נאמן, עיתונאית ומבקרת קולנוע.
Rogov's Guide to Israeli Winesהמדריך ליינות ישראלים הופיע בקביעות מאז שנת 2004 בהוצאת טובי בשפה האנגלית.
במבוא לספר מספק רוגוב מידע על ההיסטוריה של היין בארץ-ישראל למן תקופת המקרא ועד למאה ה-20, ומתאר את מהפכת היין שהתחוללה בישראל מאז שנות השמונים ושבעקבותיה הוקמו עשרות יקבי בוטיק.
הוא ממפה את אזורי היין השונים בישראל, מפרט מהם זני הענבים הגדלים בישראל, מדרג את שנות הבציר השונות, ומסביר מהו יין כשר.
בכל שנה מתפרסמות במדריך רשימות של היקבים הטובים בישראל, היקבים המבטיחים בישראל, והיקבים שנותנים את התמורה הטובה ביותר לכסף וכן רשימה של היינות הטובים ביותר.
החלק העיקרי בספר הוא סקירת היינות.
רוגוב כותב על כל אחד מהיקבים הקיימים בישראל, נותן לו ציון, מספר על ההיסטוריה של היקב ושיטות הייצור שלו, וכותב ביקורת על כל יין מיינות היקב שמופיע על המדפים בחנויות או ייצא לשוק תשעה חודשים מרגע פרסומו של המדריך, עם רשמי טעימה מפורטים, ציון ליין ותאריכים מתי רצוי לשתות אותו.
בסיום הספר מופיע מדריך לטעימת יינות, מילון מונחים, ומפתח עניינים.
מדריך 2011 שיצא לאור בדצמבר 2010 כלל סקירה של כ-150 יקבים ולמעלה מ-2000 יינות.
בנובמבר 2011, לאחר מות המחבר, יצא לאור מדריך רוגוב ליינות ישראלים 2012 (באנגלית) ובו סקירה של כ-170 יקבים ו-2,500 יינות.
Rogov's Guide to Kosher Wines מדריך רוגוב ליינות כשרים 2010 ראה אור לראשונה בהוצאת טובי בשנת 2009 בשפה האנגלית והוא סוקר יינות כשרים מרחבי העולם, ומסביר מונחים הקשורים לכשרות כמו למשל מהו יין מבושל.
המדריך הראשון כלל סקירה של 500 היינות הכשרים הטובים ביותר.
Rogues, Writers & Whores ספר המאגד 69 ביוגרפיות של מלכים, סופרים, קורטיזנות ושפים לצד מתכונים של מנות מפורסמות הקרויות על שמם.
בין הדמויות שמתוארות בספר: לוקולוס, רבלה, מאדאם דה פומפדור, המרקיז דה סאד, קורנונסקי, אליס בי.
בין המנות המפורסמות: טורנדו רוסיני, פוט-או-פה, קרפ סוזט.
דניאל קציר (נולד ב-11 באוקטובר 1985 בישראל) הוא שחיין ישראלי המתמקד במים פתוחים ומייסד מרכז השחייה Easy Swi
קציר נולד בחיפה והחל לשחות במסגרת מועדון מכבי חיפה בגיל שש בעקבות מחלת האסתמה שממנה סבל.
מדליות זהב, במשחה ל-100 מטר פרפר ובמשחה שליחים 4x100 מטר מעורב ומדליית כסף במשחה ל-200 מטר פרפר
בשנת 2005 זכה לראשונה באליפות ישראל במים פתוחים למרחק חמישה קילומטרים שנערכה באילת, ומאז החל להתמקד בשחייה בענף זה.
בשנת 2006 זכה באליפות ישראל במים פתוחים למרחק חמישה ק"מ במסגרת צליחת הכנרת.
בשנים 2008-2006 היה לישראלי הראשון שייצג את מדינת ישראל בתחרויות שחייה במים פתוחים במסגרת הסבב האירופי והסבב העולמי, ולאחר מכן גם באליפות אירופה ובאליפות העולם.
בסך הכל השתתף בשנים ההן בשלוש אליפויות עולם שנערכו באוסטרליה, איטליה וספרד, וכן באליפות אירופה שהתקיימה בהונגריה.
בשנים אלו התמחה בשחייה למרחקים ארוכים במסגרת אימוניו אצל מאמן נבחרת ארגנטינה.
במאי 2008 השיג שיא של השחייה הישראלית במים פתוחים, לאחר שסיים במקום התשיעי באליפות העולם בסביליה, ספרד, במשחה למרחק עשרים וחמישה ק"מ, ובכך הפך לישראלי הראשון שהשיג ניקוד בינלאומי לישראל באליפות העולם בשחייה במים פתוחים.
ב-1 ביוני 2008 קבע את הקריטריון הבינלאומי הראשון להשתתפות במשחקים האולימפיים בבייג'ינג, כאשר נמנה עם עשרים וחמישה השחיינים הטובים בעולם שקבעו את הקריטריון למרחק עשרה קילומטרים, לאחר שענף השחייה במים פתוחים נכלל בפעם הראשונה באולימפיאדה, והוזמן באופן רשמי מטעם איגוד השחייה הבינלאומי (FINA) להשתתף במשחקים האולימפיים.
הוועד האולימפי הישראלי החליט לוותר על השתתפות במקצוע זה והנושא נידון במסגרת ההליכים המשפטיים שנקט קציר נגדו.
בבתי הדין השונים וכן בבית המשפט המחוזי בתל אביב הוחלט לא להתערב בשיקול הדעת של הוועד האולימפי, וכך מבין עשרים ושלוש מדינות הייתה ישראל היחידה שוויתרה על השתתפותה בתחרויות המים הפתוחים במסגרת האולימפית.
השחיין האוקראיני שהחליף את קציר בתחרויות, לשעבר סגן אלוף העולם, סיים במקום השנים-עשר.
בפברואר 2009 השתתף בגביע העולם בארגנטינה בתחרות הארוכה בעולם, מסנטה פה לקורונדה, שחה מרחק של חמישים ושבעה קילומטרים בתשע שעות וסיים במקום השישי.
באוגוסט 2009 השתתף בתחרות הסבב האירופי במשחה למרחק עשרה קילומטרים בעיר הורן, הולנד, וסיים במקום החמישי.
תמונתו מתחרות זו שימשה לתמונת הפרסומת הרשמית לאליפות אירופה לנוער בשחייה במים פתוחים בשנת 2010.
בספטמבר 2009 זכה בשתי מדליות זהב במסגרת צליחת הכנרת במשחים למרחקים קילומטר וחצי ושלושה קילומטרים, מקצים שהתקיימו בהפרש של דקות אחדות זה מזה.
בדצמבר 2009 הוזמן לברזיל להשתתף ב"מלך הים", התחרות היוקרתית ביותר בענף השחייה שאליה הוזמנו חמשת השחיינים הטובים ביותר בכל אחת מחמש היבשות.
קציר ייצג את יבשת אסיה, והמשתתפים התחרו נגד חמישה שחיינים מנבחרת ברזיל.
באוקטובר 2010 זכה במדליית זהב במסגרת צליחת הכנרת במשחה למרחק קילומטר וחצי.
במאי 2011 הוזמן לקייפטאון, דרום אפריקה, השתתף בתחרות משחים למרחק עשרה קילומטרים במים קרים, שהטמפרטורה שלהם עמדה על אחת-עשרה מעלות צלזיוס, וסיים במקום החמישי.
בספטמבר 2011 זכה שוב במקום הראשון במסגרת צליחת הכנרת במשחה למרחק קילומטר וחצי.
בקיץ 2014 חזר מפרישה והשתתף בסרט "לחצות את הלמאנש " על הניסיון שלו לחצות את התעלה שמחברת בין אנגליה לצרפת.
הסרט שודר בערוץ 10 ובערוץ הספורט.
באוגוסט 2015 זכה בתואר אלוף העולם למאסטרס (גילאי 34-30) ב-3 משחים שונים: 200 מטר פרפר, 400 מטר חופשי ו-800 מטר חופשי.
במים פתוחים זכה בתואר סגן אלוף עולם, למרחק 3 ק"מ.
בקיץ 2022 זכה ב11 מדליות זהב במסגרת תחרויות המכביה .
באליפות אירופה למאסטרס זכה בתור סגן אלוף אירופה למים פתוחים ובמדליית הארד במשחה ל-200 פרפר.
בנובמבר 2022 היה לישראלי הראשון שמנצח תחרות מים מסדרת oceanman העולמית.
בשנים 2015-2016 נבחר לשחיין השנה של המים הפתוחים בישראל, לאחר שניצח למעלה מ-20 משחים שונים בארץ וקבע 10 שיאים ישראליים למאסטרס.
דניאל קריגר (תשרי תר"ע, אוקטובר 1908 – ג' בשבט תש"י, 21 בינואר 1950) היה ממקימי העיר בת ים, חבר ההגנה כנוטר ושימש אחראי על הנשק ועל הסליקים בעיר.
לאחר מלחמת העצמאות התגייס לשורות המשטרה כנָשק וחבלן והיה מראשוני החבלנים במשטרה.
סמל ראשון קריגר נהרג בעת מילוי תפקידו והיה לחלל הראשון של חבלני משטרת ישראל.
קריגר נולד לליזה ויצחק ברוסיה אך בגיל צעיר מאוד עברה המשפחה לליטא ושם הצטרף לנוער הציוני.
הוא עבר הכשרה בעיר ממל עם חברים נוספים, ובשנת 1933 עלה לארץ באנייה "וושינגטון" ונקלט בקיבוץ רמת רחל.
במסגרת עבודת החוץ של הקיבוץ נשלח למפעל האשלג של ים המלח.
שנה מאוחר יותר הגיע לעיר בת ים והיה אחד מחמשת הפועלים הראשונים של העיר.
בשנת 1936, עם פרוץ המאורעות, התגייס מטעם ההגנה לנוטרות.
ביום עבד בעבודות שונות כפועל ובלילה דאג לנשק.
הוא דאג להטמנתו מפני הבריטים ולטיפולו השוטף.
את תיקוני הנשק ביצע בעצמו.
קריגר היה שותף פעיל מאוד בהגנה על העיר בת ים ונחשב לגיבור העיר.
בין היתר היה עובר מעמדה לעמדה לחלק תחמושת וגם אוכל ללוחמים.
הוא אף חילץ פצועים וגם הרוגים משטחים שהיו מכוסים באש.
במקרה אחר, עזר להקים את קיר המגן ברחוב בלפור בעיר, קיר שנבנה תחת אש.
מקרה נוסף שבו נחזתה גבורתו של דניאל, היה בהתנדבותו למערכה לשחרור רמלה-לוד ואחרי כן השתתפותו בקרב לטרון במאבק על דרך ירושלים.
בבוקר יום שבת 21 בינואר 1950 נקרא קריגר לחלץ פצועים משדה מוקשים מתחת לגשר באר שבע.
כאשר נכנס אל שדה המוקשים כדי לפתוח ציר לכניסת כוח רפואי עלה על מוקש ונפצע קשה.
את חבריו שניסו לחלצו הזהיר: "אל ירד איש, יש עוד מוקשים!" וכשנדמה היה לו שחבריו אינם נשמעים להוראותיו, ולמרות פציעתו, שלף את אקדחו ואמר כי יירה במי שירד לשדה המוקשים.
הוא הצליח לחלץ את עצמו לבד, אך איבד הרבה דם ונפטר באותו יום בבית חולים.
נטמן בבחלקה הצבאית בבית הקברות נחלת יצחק בתל אביב.
הותיר אישה, ציפורה, ושתי בנות (תלמה וליאורה).
קריגר היה החלל הראשון של חבלני משטרת ישראל.
ביום השלושים למותו קראה מועצת העיר בת ים רחוב על שמו, רחוב דניאל, כאות תודה והוקרה לאיש שבזמנים קשים הפיח בחבריו אומץ לב, עודד אותם והיה לדוגמה של מסירות וגבורה בהתנהגותו ובמעשיו.
ליד בית מספר 44 הוקמה גם אנדרטה לזכרו בסמוך לפארק בו היה אחד הסליקים שטופלו על ידי קריגר.
בשנת 2011 התעוררה סערה בעיר כאשר חברי המועצה המקומית החליטו לשנות את שמו של חלק מהרחוב לשמו של אהוד קינמון, אחד מראשי העיר שהתגורר ברחוב דניאל.
דניאל קיז היה סופר יהודי אמריקאי זוכה פרסי הוגו ונבולה על סיפורו "פרחים לאלג'רנון".
קיבל פרס סופר אמריטוס של איגוד סופרי המדע הבדיוני ופנטזיה של אמריקה בשנת 2000.
קיז נולד בברוקלין, ניו יורק, למשפחה יהודית.
בגיל 17 הצטרף לשירות הימי האמריקאי ככלכל של ספינה.
הוא סיים תואר ראשון בפסיכולוגיה מברוקלין קולג', ולאחר תקופה בצילום אופנה (הוא היה שותף בסטודיו לצילום), קיבל תואר שני בספרות אנגלית ואמריקאית.
עשה כן בלימודי לילה בזמן שביום לימד אנגלית בבתי ספר ציבוריים בניו יורק סיטי.
בתחילת 1950, הוא היה עורך של מגזין ספרות זולה בשם "Marvel Science Stories" עבור העורך רוברט או.
Erisman) והמו"ל מרטין גודמן (Martin Goodman), שפרסמו גם את סדרות הקומיקס "Timely Comics" ו-"Atlas Comics", בשנות ה-1940 וה-1950 שבישרו את מארוול קומיקס.
לאחר פרישת גודמן, קיז הפך לעורך שותף של קומיקס אטלס, תחת העורך הראשי והארט דיירקטור סטן לי.
בסביבות 1952, קיז היה אחד מצוות של סופרים, שקיבלו מעמד של עורכים, שכתבו סיפורי אימה ומדע בדיוני עבור מגזיני קומיקס כמו "Journey into Unknown Worlds".
אחד מהרעיונות שלבסוף לא נמכרו לקומיקס, היווה את הבסיס לסיפור "פרחים לאלג'רנון" מאוחר יותר.
קיז נזכר, "משהו אמר לי שהוא צריך להיות יותר מתסריט קומיקס."
בין 1955–1956, קיס כתב לEC קומיקס המוערכים, כולל הכותרים "Shock Illustrated" ו-"Confessions Illustrated", תחת שמו שלו ושמות העט Kris Daniels, A.D.
קיז המשיך ללמד כתיבה יוצרת באוניברסיטה ויין סטייט בדטרויט, ובשנת 1966 קודם לפרופסור לאנגלית וכתיבה יצירתית באוניברסיטת אוהיו, באתונה, אוהיו, שם הוא זכה לתואר פרופסור אמריטוס בשנת 2000.
הסיפור הקצר והרומן העוקב, "פרחים לאלג'רנון", נכתב כדוחות התקדמות של אדם מפגר, צ'רלי, שעובר ניתוחים ניסיוניים והופך לגאון לזמן קצר לפני שהשפעת הניתוחים מתפוגגת באופן טראגי.
הסיפור פורסם בתחילה בגיליון אפריל 1959 של המגזין לפנטזיה ומדע בדיוני והרומן הורחב בשנת 1966. ב-1968 הרומן עובד לסרט בשם "צ'ארלי", בכיכובו של קליף רוברטסון (שזכה בפרס האוסקר לשחקן הטוב ביותר) וקלייר בלום.
הוא גם זכה בפרס הוגו בשנת 1959 ובפרס נבולה בשנת 1966.
פרחים לאלג'רנון, בתוך: מבחר הסיפורת הבדיונית בעריכת רוברט סילברברג, תרגם עמנואל לוטם, הוצאת עם עובד, 1981
צ'ארלי, תרגם דן שליט, הוצאת מסדה, 1988 (הרחבת הסיפור "פרחים לאלג'רנון" לרומן)
24 הפנים של בילי מיליגן, תרגמה שולמית לוין, הוצאת צ'ריקובר, 1982
1960 פרס הוגו על הסיפור הקצר "פרחים לאלג'רנון"
1966 פרס נבולה על הנובלה "פרחים לאלג'רנון"
1986 פרס קורד לאסוויץ על "24 הפנים של בילי מיליגן"
1998 פרס לוקוס על "פרחים לאלג'רנון"
דניאל קמברונרו (בספרדית: Daniel Arturo Cambronero Solano; נולד ב-1 בדצמבר 1987 בסן חוזה שבקוסטה ריקה) הוא כדורגלן קוסטה ריקאי אשר משחק בעמדת השוער בדפורטיבו מלאקאטקו מליגת העל של גואטמלה ובנבחרת קוסטה ריקה.
לאחר ששיחק בשורות הנוער של הקבוצה הקוסטה ריקנית דפורטיבו סאפריסה, קמברונרו ערך את הופעת הבכורה שלו בפונטרנס.
בשנת 2007 עבר לאוניברסידד דה קוסטה ריקה וב-2011 הצטרף לארדיאנו.
קמברונרו ערך את הופעת הבכורה שלו בנבחרת קוסטה ריקה במרץ 2011 במשחק ידידות נגד נבחרת ונצואלה, זהו המשחק הבינלאומי הראשון שלו.
הוא נכלל בסגל של נבחרת קוסטה ריקה לגביע הזהב 2009 אך לא שיחק.
דניאל קליגיורי (נולד ב-15 בינואר 1988) הוא כדורגלן עבר גרמני ממוצא איטלקי, ששיחק כקשר.
קליגיורי ערך את הופעת הבכורה שלו בבונדסליגה, ב-7 בנובמבר 2009, כשפתח עבור קבוצת נעוריו פרייבורג במשחק נגד בוכום.
ב-2013, לאחר ארבע עונות בפרייבורג, קליגיורי חתם בשורות וולפסבורג.
בינואר חתם לשלוש שנים בשאלקה 04. עם תום חוזהו בשאלקה, חתם קליגיורי ביוני 2020 באאוגסבורג.
קליגיורי הוא אחיו הצעיר של הכדורגלן מרקו קליגיורי.
דניאל קפלן (1906 – 27 בינואר 1984) היה הצלם הראשון של כפר סבא והשרון.
דניאל קפלן נולד ב-1906 בעיר אוגוסטוב שבמזרח פולין, למשפחה ציונית אמידה.
את מלחמת העולם הראשונה, שבה איבד אח, העביר יחד עם משפחתו בנדודים בין פולין לליטא.
בשנת 1922 למד צילום ולאחר שנה הצטרף לתנועת החלוץ ועבר הכשרה בקבוצת ההכשרה שחריה שבפולין לשם קבלת סרטיפיקט (אשרה) לעליה לארץ ישראל, שם גם למד את מקצוע הצילום.
בשנת 1927 יצא בדרכו ארצה.
על מנת להימנע ממעצר וגיוס, חצה את הגבול לצ'כיה באופן בלתי חוקי, עבר את הגבול לאוסטריה אך שם נתפס ונעצר.
דניאל ישב בבית הסוהר במשך שנה בהמתנה לקבלת האשרה לעליה ושחרורו מבית הכלא האוסטרי.
ביולי 1929 הגיע האישור והוא הפליג לנמל יפו.
עם הגעתו עבד בנטיעת פרדסי חבקין ברמן בפתח תקווה ובדצמבר 1929 הגיע, רכוב על חמור ומצויד במצלמתו, למושבה הצעירה, כפר-סבא.
בשנת 1930 הקים את חנות הצילום הראשונה בעיר "הצלמניה של ד.
קפלן" ברחוב השרון (לימים רחוב וויצמן) שהמשיכה לפעול במשך 50 שנים בעיר.
בשנת 1933 התחתן עם רחל לבית רוזנברג במושבה, בה בנו את ביתם ובה נולדו שני בניהם, משה (1935) ועודד (1941) ובה חי ופעל עד יומו האחרון.
דניאל צילם את תושבי העיר בסטודיו הקטן שבחנותו והרבה לצאת לרחבי העיר והאזור לתעד את התפתחותו ואת אנשיו.
בין המקומות הנוספים שתיעד היו רמת הכובש, מגדיאל (לימים חלק מהוד השרון) ועוד רבים מישובי הסביבה.
בתצלומיו תיעד את בניין המושבה והעיר כפר סבא, ההתמודדות במאורעות ובמלחמות, ילדי בית הספר והגנים, היבול החקלאי, ביקורים חשובים בעיר (דוד בן-גוריון ואחרים), הפגנות נגד השלטון הבריטי ועוד.
בנוסף, היה דניאל חבר בארגון ההגנה ובמטבח ביתו הותקן סליק להסתרת נשק.
בשנת 1981, כשפרש מעבודתו, תרם את אוסף התצלומים לעיריית כפר סבא, ללא כל תמורה.
הוא האמין שהזדהות עם העבר ושורשיו תתרום לחיזוק הזהות של הדורות הבאים.
תצלומיו הרבים מעטרים את אולם בית העירייה, אולם הכניסה של בית ספיר ועוד אתרים נוספים בעיר ובאזור השרון בו פעל.
תמונותיו של דניאל קפלן זכו לפרסום בתערוכות המוצגות במוזיאון הארץ, מוזיאון ההגנה, בבית התפוצות ובלוחמי הגטאות וחלקן אף זכו בפרסים (אורזי התפוזים משנת 1935, משמרות המחאה של הסופרים לעבודה עברית מ-1934)
300 מתצלומיו של דניאל קפלן נסרקו על ידי לשכת העיתונות הממשלתית והם מופיעים באוסף התמונות הלאומי של מדינת ישראל.
ב 12 ביוני 2018 נחנכה על שמו של דניאל קפלן סימטה בשם "סמטת הצלם קפלן".
הסמטה מחברת בין רחוב אהרונוביץ' לרחוב ארלוזורוב והיא ממוקמת מול אהרונוביץ' 19 - ביתם של דניאל קפלן ומשפחתו.
בנובמבר 2019 הפיקה קבוצת הטלוויזיה הקהילתית של כפר סבא סרט לזכרו.
בינואר 2020 מוזאון כפר סבא הוציא לאור את האלבום "פוטו ד.
קפלן 1929–1981" המציג מאות מצילומיו ההיסטוריים, בעריכת ירדנה ויזנברג, מנהלת ואוצרת מוזיאון כפר סבא, ורינה גור.
דניאל קיש הוא אמריקאי עיוור, מומחה בהתמצאות במרחב באמצעות תהודה.
קיש נולד בשנת 1966 לאב אלכוהוליסט מתעלל ולאם שנעדרה מהבית ברוב שעות היום על מנת לפרנס את המשפחה בעבודות מרובות.
קיש איבד את מאור עיניו עקב מחלת הסרטן בינקותו.
מגיל צעיר פיתח שיטה להתמצא במרחב באמצעות היזון חוזר מנקישות בלשונו.
מרכז הראיה במוחו של קיש הוסב לפענח את ההד החוזר מנקישות לשונו לכדי תמונה ברורה של החלל הפיזי, באופן דומה לטכניקת ההתמצאות של עטלפים, דולפינים וחיות אחרות.
קיש הגיע לדרגת שליטה המאפשרת לו לרכוב על אופניים ולצאת לטיולים ארוכים בטבע בגפו.
הוא בעל שני תוארי מאסטר והוא מלמד את המיומנות שלו לעיוורים אחרים.
דניאל (דני) רוה הוא פילוסוף ומתרגם ישראלי, פרופסור בחוג לפילוסופיה באוניברסיטת תל אביב ובאוניברסיטת ג'ווהרלל נהרו בדלהי, הודו.
רוה עוסק במחקרו בסוגיות בפילוסופיה הודית קלאסית, בדגש על מסורות היוגה והאדויטה ודאנטה.
כמו כן, הוא עוסק בפילוסופיה הודית עכשיות ובהשוואתה, הן למקורות הודיים קלאסיים, והן לפילוסופיה מערבית.
בעבר השתתף רוה בסדנא הפילוסופית של דאיה קרישנה, פילוסוף הודי מודרני.
בנוסף, רוה עוסק בתרגום מהשפות הינדי וסאנסקריט, בשילוב מחקר בתחום הפילוסופיה של השפה והתרגום.
רוה תרגם לעברית את המהאבהארטה בגרסתו של ר"ק נראיין והוסיף לה הקדמה.
חוטים פילוסופיים ביוגה של פטנג'לי הוצאת הקיבוץ המאוחד - סדרת קו אדום כהה בעריכת גיורא רוזן, 2010.
נראיין (עיבד), המהאבהארטה כפי שסופרה על ידי ר"ק נראיין, הוצאת בבל, 2004.
שיחון עברי-הינדי, הוצאת מעריב, 2011.
דניאל קייסי הוא שחקן אנגלי המוכר בעיקר מהופעתו בתפקיד סמל בילוש גאווין טרוי, עוזרו הראשון של פקד טום ברנבי, בשש העונות הראשונות של סדרת הטלוויזיה "רציחות במידסומר".
אביו הוא לוק קייסי, עיתונאי ושדרן בטלוויזיה.
הוא למד בגריי קולג' באוניברסיטת דרהאם וסיים תואר ראשון בספרות אנגלית לפני שפנה לקריירת משחק.
קייסי ידוע מגילום דמותו של סמל בילוש גאווין טרוי בסדרה הבלשית "רציחות במידסומר", ובהופעתו בתפקיד אנתוני קוקס בסדרת הדרמה "ידידינו בצפון".
ב-20014 שיחק בתפקיד הכבאי טוני בארנס בסדרה של רשת ITV בשם "Steel River Blues".
עוד כיכב בתפקיד אורח בסדרה "M.I.
ב-2010 הופיע קייסי בפרק בסדרה "המפקח ג'ורג' ג'נטלי", וב-2011 בפרק בסדרה "Marchlands".
ב-2012 ושוב ב-2014 השתתף בסדרת הדרמה הרפואית "חדר מיון".
בתחילת 2016 הצטרף לצוות השחקנים של אופרת הסבון הוותיקה "קורוניישן סטריט".
באוקטובר 2005 התחתן קייסי עם אלי (Ellie).
לבני הזוג יש שני בנים, רפרטי ומילו.
דניאל ראיין קורמייה ידוע גם בכינוי D.C הוא פרשן ספורט אפרו-אמריקאי בליגת ה-UFC.
לוחם MMA בעברו, אלוף העולם לשעבר במשקל כבד ובמשקל חצי כבד ב-UFC וכן זוכה טורניר הגרנד פרי של ליגת סטרייקפורס במשקל כבד ומתאבק אולימפי בעברו.
קורמייה נולד בלפאייט (לואיזיאנה) שבארצות הברית לאודרי ולג'וזף קורמייה.
הוריו התגרשו בילדותו ואביו התחתן בשנית.
קורמייה גדל בבית אמו עם אביו החורג, פרסי בנויט ועם שלושת אחיו - פרל, ג'וי ופלישיה.
בחג ההודיה, בשנת 1986, אביו הביולוגי נרצח על ידי אביה של אשתו השנייה.
בבגרותו, ניהל קורמייה זוגיות עם קרולין פלווארז ונולדה להם בת (Kaedyn Imri Cormier).
ב-14 ביוני 2003, בהיותה בת שלושה חודשים, נהרגה בתאונת דרכים.
מאוחר יותר, בני הזוג נפרדו.
קורמייה נשוי לסלינה דלאון ולשניים בן ובת.
קריירת ההיאבקות של קורמייה החלה בגיל 12, לאחר שמדריך להיאבקות הפריד בין קורמייה לתלמיד נוסף שהתקוטטו בחניון בית הספר, והציע להם להתאמן בהיאבקות.
בתגובה, נרשם קורמייה לקבוצת ההיאבקות בבית הספר, ובתקופה זו זכה שלוש פעמים באליפות לואיזיאנה להיאבקות וכן זכה בתואר All-America .
בסיום לימודיו בבית הספר, נרשם קורמייה למכללת Colby Community ובמסגרתה זכה בשתי אליפויות לאומיות.
לאחר מכן, נרשם לאוניברסיטת מדינת אוקלהומה והיה השני למתאבק קייל סנדרסון .
את לימודיו באוניברסיטה סיים לאחר שהשלים תואר בסוציולוגיה.
בשנת 2004, התחרה באולימפיאדת אתונה עבור ארצות הברית בהיאבקות בסגנון חופשי וזכה במקום הרביעי.
בשנת 2008, נבחר להיות קפטן המשלחת האמריקאית באולימפיאדת בייג'ינג, אולם עקב חיתוך משקל הוא לקה באי-ספיקת כליות ולא יכול היה להתחרות.
בשנת 2003 התחרה באליפות העולם בהיאבקות ביקטגורית משקל 96 ק"ג.
באותה השנה, התחרה גם במשחקים הפאן-אמריקאיים וזכה במדליית זהב.
בשנת 2007, שוב התחרה באליפות העולם בהיאבקות ובמשחקים הפאן-אמריקאיים וזכה בשתי התחרויות במדליית ארד.
בשנת 2008, החל להתאמן ב-MMA באקדמיה האמריקאית לקיקבוקס שבסן חוזה, קליפורניה.
קורמייה החל את קריירת ה-MMA המקצוענית שלו בספטמבר 2009 כאשר נלחם מול גארי פרייזר (Gary Frazier) במסגרת Strikeforce Challengers.
ביולי 2010, זכה באליפות במשקל כבד של ארגון XMMA האוסטרלי לאחר שהביס את לוקאס בראון .
באוגוסט 2010, זכה באליפות במשקל כבד של ארגון King of the Cage לאחר שהביס את טוני ג'ונסון .
במאי 2012, זכה בטורניר הגרנד פרי של ליגת סטרייקפורס במשקל כבד לאחר שהביס את ג'וש ברנט .
בשנת 2013, החל להתחרות במסגרת ארגון ה-UFC.
בינואר 2015, במסגרת אירוע UFC 182 , התחרה כטוען לכתר על תואר אליפות העולם במשקל חצי כבד מול האלוף דאז ג'ון ג'ונס .
עד לקרב זה, קורמייה היה בלתי מנוצח עם מאזן תוצאות שעמד על 15 ניצחונות ואפס הפסדים, אולם ג'ונס ניצח בקרב זה בהחלטת שופטים אחידה וקורמייה ספג בכך את ההפסד הראשון שלו בקריירת ה-MMA המקצועני.
במאי 2015, במסגרת אירוע UFC 187 , ג'ונס אמור היה להגן על תוארו מול אנתוני ג'ונסון אולם באפריל 2015, תואר האליפות הופשט ממנו לאחר שהיה מעורב בתאונת פגע וברח, וקורמייה נלחם באירוע זה מול ג'ונסון על תואר האליפות במשקל חצי כבד.
קורמייה ניצח את ג'ונסון בסיבוב השלישי באמצעות חניקה אחורית וזכה בתואר אלוף העולם.
באוקטובר 2015, הגן על תוארו כשניצח את אלכסנדר גוסטפסון בהחלטת שופטים חצויה.
ביולי 2016, במסגרת אירוע UFC 200 , קורמייה אמור היה להילחם בקרב חוזר מול הטוען לכתר ג'ון ג'ונס, אולם שלושה ימים לפני הקרב, השתתפותו של ג'ונס באירוע נאסרה על ידי ארגון USADA לאחר שנמצאו בבדיקות הדם שלו חומרים אסורים.
קורמייה נלחם באירוע זה מול אנדרסון סילבה בקרב שאינו קרב אליפות וניצח.
באפריל 2017, נלחם שוב מול אנתוני ג'ונסון והגן על תואר האליפות שלו לאחר שניצח את ג'ונסון בסיבוב השני בחניקה אחורית.
ג'ונסון הודיע על פרישה בסיום הקרב.
ב-29 ביולי 2017, במסגרת אירוע UFC 214 , נלחם קורמייה בקרב אליפות מול ג'ון ג'ונס, והפסיד בסיבוב השלישי בנוק-אאוט, אולם ב-22 באוגוסט 2017, פורסמו תוצאות בדיקות שנערכו לג'ון ג'ונס יום לפני הקרב מול קורמייה ולפיהן ג'ונס נכשל בבדיקות לאחר שהתגלו בדמו חומרים אסורים לשימוש לפי חוקי USADA .
לפיכך, תוצאת הקרב השתנתה ל-No contest וג'ונס הופשט מתואר האליפות שהוחזר לקרומייה .
ב-20 בינואר 2018, במסגרת אירוע UFC 220, קורמייה נלחם בקרב אליפות נגד ולקן אוזדמיר וניצח אותו בנוקאאוט טכני בסיבוב השני.
קורמייה נלחם ב-7 ביולי 2018, במסגרת אירוע UFC 226 בקרב אליפות בקטגוריית משקל כבד, נגד אלוף העולם במשקל כבד, סטיפה מיוצ'יצ' , וניצח אותו בנוקאאוט בסיבוב הראשון.
בכך הפך קורמייה ללוחם השני בהיסטוריה של ה-UFC (אחרי קונור מקגרגור) שמחזיק בו זמנית בשני תוארי אליפות משתי קטגוריות משקל שונות.
ב-3 בנובמבר 2018, במסגרת אירוע UFC 230 לחם קורמייה בקרב אליפות בקטגוריית משקל כבד נגד דריק לואיס , וניצח בהכנעה באמצעות חניקה אחורית בסיבוב השני.
בכך הפך קורמייה ללוחם הראשון והיחיד (נכון לנובמבר 2018) שהצליח להכניע את לואיס.
ב-17 באוגוסט 2019, נלחם במסגרת אירוע UFC 241 בקרב אליפות חוזר מול סטיפה מיוצ'יצ' והפסיד בסיבוב הרביעי בנוקאאוט טכני.
נכון לאוגוסט 2019 מאזן התוצאות של קורמייה עומד על 22 ניצחונות, שני הפסדים ו-NC אחד.
נכון לנובמבר 2018, קורמייה מדורג במקום הראשון ברשימת הלוחמים הטובים ביותר (בכל קטגוריות המשקל) של ה-UFC.
Cormier 10-0-010 בספטמבר 2011אנטוניו 'ביגפוט' סילבה 13:56נוקאאוטStrikeforce: Barnett vs.
Saffiedine7-0-05 בנובמבר 2010סואה פאללי 12:23כניעה (אגרופים)XMMA 36-0-021 באוגוסט 2010ג'ייסון ריליי (Jason Riley)11:02כניעה (אגרופים)Strikeforce: Houston 5-0-013 באוגוסט 2010טוני ג'ונסון 12:27כניעה (חניקה אחורית)KOTC: Imminent Danger4-0-031 ביולי 2010לוקאס בראון 14:35נוקאאוט טכני (אגרופים)XMMA 23-0-026 במרץ 2010ג'ון דיווין (John Devine)11:19נוקאאוט (אגרופים)Strikeforce Challengers: Johnson vs.
דניאל ראיין הוא שחקן ומחזאי אנגלי.
ראיין נולד ב-1968 בשם דניאל או'בראיין.
הוא מוכר מהופעותיו בדמות דארן אלכסנדר בדרמה הקומית של ה-BBC "לינדה גרין", בתפקיד אנדרו גיליגן בסרט "The Government Inspector", אנדי קולסון בסדרת הדרמה "Steel River Blues", וקני ריד בסדרה "The Whistleblowers".
בתיאטרון שיחק במחזות "מקבת'", "חלום ליל קיץ" ו"ריצ'רד השלישי".
הוא גילם גבר עם פגיעת ראש חמורה שנהג בהשפעת אלכוהול, בקמפיין למניעת נהיגה בשכרות (Drinking And Driving Wrecks Lives).
ב-2005 השתתף ראיין בסדרה הקומית "בחלוף השנים" בכיכובם של ג'ודי דנץ' וג'פרי פאלמר, בה גילם את הארי (בעלה של סנדי).
הוא החליף את דייוויד מייקלס שגילם את הדמות קודם לכן.
ב-2008 הופיע ראיין בתפקיד אורח בפרק "חצות" בסדרת המדע בדיוני "דוקטור הו".
עוד ב-2008 הופיע ראיין במחזה "Gethsemane" מאת דייוויד הר בתיאטרון המלכותי הלאומי.
ב-2010 שיחק במחזה "Posh" מאת לורה וייד בתיאטרון רויאל קורט בלונדון.
ראיין שיחק בדרמת הנעורים "סקינס" בתפקיד אביו של ריץ' הרדבק בדור השלישי של הדמויות בשנים 2011 ו-2012. ב-2014 הופיע בתפקיד ביל קצ'סייד בסרט הטלוויזיה "Salting the Battlefield".
ב-2011 החל ראיין לככב בסדרת הדרמה קומית "משפחה וצרות אחרות" (Mount Pleasant) בתפקיד דן, והופיע בה במשך שש עונות עד לתום הסדרה ב-2017.
ב-2015 גילם ראיין את קולונל אנתוני פורבס-לית' בפרק "The Truth in the Wine" בסדרה הבלשית של ה-BBC "האב בראון".
עוד ב-2015 שיחק בתפקיד הקצב הוולשי ברין ברינדסלי בסדרה "Home Fires" של רשת ITV.
ב-2017 הופיע בפרק הראשון בסדרת האנתולוגיה "Creeped Out" של ערוץ CBBC בתפקיד דל אבא של ג'סי.
דניאל קמלה היא מתאבקת אמריקאית.
היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה ונסה בורן.
קמלה נולדה לאם סמואנית ואבא אמריקאי.
את לימודיה קיימה באוניברסיטת אריזונה.
לפני קריירת ההיאבקות שלה, שימשה כמעודדת של קבוצת ה-NBA פיניקס סאנס וקבוצת ה-NFL, אריזונה קרדינלס.
קמלה אומנה על ידי ריקישי וגנגרל בארגון Knokx Pro Entertainment.
את הופעת הבכורה שלה ערכה ב-26 במרץ 2016 תחת השם דניאל.
ב-12 באפריל 2016 נודע שקמלה חתמה על חוזה עם ה-WWE, שם נשלחה למתחם הפיתוח של ה-Performance Center באורלנדו, פלורידה.
את הקרב הטלוויזיוני הראשון שלה ערכה ב-5 באוקטובר בהפסד לפייטון רויס.
ב-19 באוקטובר התאבקה נגד ניקי קרוס והפסידה לה, אך לאחר הקרב קרוס תקפה את קמלה והחלטת השופט הייתה להפוך את תוצאת הקרב ולזכות את קמלה כמנצחת של הקרב.
ב-28 ביוני קמלה התחרתה תחת שם הבמה החדש שלה ונסה בורן, בקרב העפלה לטורניר הנשים לזכר מאי יאנג, שבו ניצחה את ג'יימי האשי.
ב-13 ביולי היא הודחה כבר בסיבוב הראשון של הטורניר על ידי סרינה דיב.
ב-27 בספטמבר הפסידה לליב מורגן.
ב-21 בפברואר 2018 הפסידה בורן לניקי קרוס.
חודש לאחר מכן, בורן נוצחה על ידי קיירי סיין.
ב-9 במאי בורן נוצחה על ידי דקוטה קאי, לאחר הקרב הותקפה על ידי אלופת הנשים של NXT, שיינה בייזלר.
ב-11 ביולי הפסידה בורן לקיירי סיין.
ב-8 באוגוסט הפסידה בורן לטיינרה קונטי בקרב העפלה לטורניר הנשים לזכר מאי יאנג.
ב-26 בספטמבר, בורן הפסידה לאלופת הנשים של NXT, קיירי סיין, בקרב שאינו היה על התואר.
ב-28 בנובמבר, קמלה נוצחה על ידי מיה יים.
ב-27 בפברואר, בורן חברה לשורות אלייה וביחד הן גברו על טיינרה קונטי וזאיה לי.
ב-27 במרץ, בורן ואלייה התחרו נגד קייסי קטנזארו ולייסי ליין בקרב שהסתיים ללא הכרעה.
ב-24 באפריל, בורן ואלייה הפסידו לקנדיס לאריי וקייסי קטנזארו.
ב-15 במאי, בורן ניצחה את ג'סי.
ב-27 בנובמבר, בורן הפסידה לזאיה לי.
דניאל "דן" קנר הוא שחיין יהודי-אמריקאי בעבר.
אלוף משחקי הרצון הטוב (סנקט פטרבורג 1994), סגן אלוף האוניברסיאדה (פוקואוקה 1995) ואלוף ושיאן המכביה (1993) במשחה ל-200 מטר חופשי.
קנר נולד וגדל בלוס אנג'לס, קליפורניה במשפחה יהודית, משפחה של שחיינים.
אביו, ברט , היה מאמן שחייה מהמובילים בקליפורניה.
ואחיו מייקל קנר אלוף המכביה השלוש-עשרה (1989).
באוניברסיאדה שנערכה בשפילד, אנגליה בשנת 1991 זכה קנר במדליית כסף במשחה שליחים 4x200 מטר חופשי בתוצאה של 7:24.54 דקות.
בתחרויות השחייה של המכביה ה-14 שנערכו בבריכת השחייה של אוניברסיטת תל אביב ביולי 1993 זכה קנר ב-3 מדליות, 2 זהב ו-1 כסף.
מדליית כסף, במשחה ל-400 מטר חופשי בתוצאה של 3:58.60 דקות, אחרי מורן זומרפלד שקבע שיא ישראלי חדש של 3:58.43 דקות ולפני אדם ואן מארצות הברית (4:01.09 דקות).
במשחקי הרצון הטוב שנערכו בסנקט פטרבורג, רוסיה ב-24 ביולי 1994 זכה קנר במדליית זהב במשחה ל-200 מטר חופשי בתוצאה של 1:52.15 דקות.
נוסף לכך, הוא סיים במקום שישי במשחה ל-100 מטר חופשי בתוצאה של 52.17 שניות.
באוניברסיאדה שנערכה בפוקואוקה, יפן בשנת 1995 זכה קנר ב-3 מדליות, 1 זהב ו-2 כסף.
מדליית זהב במשחה שליחים 4x200 מטר בתוצאה של 7:17.83 דקות ומדליות כסף, במשחה ל-200 מטר חופשי בתוצאה של 1:50.84 דקות ובמשחה ל-400 מטר חופשי בתוצאה של 3:53.30 דקות.
דניאל רוז ראסל היא שחקנית ודוגמנית אמריקאית.
ידועה בעיקר מתפקידה בתור הופ מייקלסון בסדרה "המקוריים", ובסדרת ההמשך, "מורשות".
ראסל נולדה בעיירה פקאנוק טאון שיפ, ניו ג'רזי, וגדלה במערב מילפורד, ניו ג'רזי.
היא הבת של רוזמרי ראדו, רקדנית לשעבר, וולטר ראסל, זמר לשעבר.
בילדותה תחילה כוונה לדוגמנות, כאשר הופיעה במודעות דפוס ובפרסומות, אך הצטרפה לתיאטרון מקומי והחליטה שהיא רוצה להיות שחקנית.
בשנת 2018 סיימה ראסל את לימודי תיכון באמצעות קורסים מקוונים.
התפקיד הראשון של ראסל היה ב-2014 בסרט "הדרך לגיהנום", כששיחקה את בתו בת ה-14 של סוחר סמים רוסי.
בשנה שאחרי, היא הופיעה בסרטו של קמרון קרואו "אלוהה", בתור בתו של הדמות של בראדלי קופר.
בשנת 2016 הופיעה ראסל בשישה פרקים של סדרת הטלוויזיה "הטייקון האחרון" באמזון פריים וידאו.
בשנת 2017 שיחקה ראסל בתפקיד משני בסרט "פלא".
בשנת 2018 לוהקה לתפקיד ראשי בתור הופ מייקלסון, בתו של קלאוס מייקלסון, לעונתה החמישית והאחרונה של הסדרה "המקוריים" של רשת The Cw, במאי 2018 דווח שהיא תמשיך לגלם את דמותה בתפקיד ראשי בסדרת ההמשך "מורשות".
הסדרה עלתה לשידור באוקטובר 2018.
+שנהסרטתפקידהערות2014הדרך לגיהנוםלוסיה2015אלוההגרייס2016מגפהמייגן2017פלאמירנדה2018Measure of a Manג'ואני ויליאמס
+שנהסדרהתפקידהערות2016הטייקון האחרוןדרלה מיינר6 פרקים2018המקורייםהופ מייקלסוןתפקיד ראשי (עונה 5); 13 פרקים2018–2022מורשותתפקיד ראשי (4 עונות); 64 פרקים
דניאל קלויה הוא שחקן אנגלי.
קלויה זכה להכרה עולמית בזכות תפקידו הראשי בסרט האימה "תברח", עבורו היה מועמד לפרס אוסקר לשחקן הטוב ביותר לשנת 2017, ועל תפקידו בסרט "יהודה איש קריות והמשיח השחור" זכה בפרס אוסקר לשחקן משנה הטוב ביותר ובפרס גלובוס הזהב לשנת 2021.
קלויה נולד בלונדון, אנגליה להורים מהגרים מאוגנדה, הוא גדל עם אמו דאמייל ואחותו הגדולה בדיור ציבורי בשכונת קנטיש טאון, קמדן שבצפון-מערב לונדון.
קלויה התחנך במכללה הקתולית "מכללת סט.
אביו התגורר באוגנדה ורק לאחרונה קיבל אשרת שהייה באנגליה.
בגיל 9 כתב את המחזה הראשון שלו, ומיד לאחר מכן החל לשחק בתיאטרון אימפרוביזציה.
בשנת 2007, כשהיה בן 18 החל קלויה את דרכו כשחקן בתעשיית הבידור הבריטית בסדרת דרמת הנעורים "סקינס", בה שיחק בתפקיד הנער פוס קנת' בעונותיה הראשונות של הסדרה.
בנוסף להיותו שחקן הסדרה "סקינס", כתב קלויה שני פרקים עבורה.
שנה לפני כן, ב-2006 שיחק בדרמת הטלוויזיה של BBC Two "לירות בשליח" לצדם של דייוויד אוילאו וניקי אמוקה-בירד.
קלויה פרץ לתודעת הציבור בבריטניה ובעולם לראשונה בסרטי הקולנוע "ג'וני אינגליש חוזר" משנת 2011, בתפקיד הסוכן החשאי קולין טאקר ו"צ'אט רום" משנת 2010. ב-2011 גם השתתף בפרק "15 מיליון נקודות" בעונה הראשונה של מראה שחורה.
בשנת 2015 השתתף קלויה לראשונה בהפקה הוליוודית, מותחן הפשע "סיקאריו" בתפקיד הסוכן הפדרלי רג'י וויין.
בשנת 2017 שיחק קלויה בתפקיד הראשי בסרט האימה "תברח", סרט אשר זכה להצלחה גדולה ומפתיעה ברחבי העולם.
קלויה ששיחק בתפקיד כריס וושינגטון זכה לשבחים על משחקו ואף הועמד לפרס אוסקר לשחקן הטוב ביותר לשנת 2017, אך הפסיד את הפרס לטובת גארי אולדמן על גילום דמותו של וינסטון צ'רצ'יל בסרט "שעה אפלה".
בשנת 2018 השתתף קלויה בסרט גיבורי העל של היקום הקולנועי של מארוול "הפנתר השחור" בתפקיד המשני של וו'קאבי, ראש מערך האבטחה של מדינת ואקאנדה.
באותה השנה השתתף בסרט בפשע "אלמנות" בתור השודד ג'אטימי, וגם שיחק בפרק מתוך מיני-סדרת הפנטזיה "גבעת ווטרשיפ".
ב-28 בפברואר 2021 זכה קלויה בפרס גלובוס הזהב לשחקן המשנה הטוב ביותר בסרט קולנוע, על משחקו בתפקיד פרד המפטון בסרט "יהודה איש קריות והמשיח השחור" שביים שאקה קינג .
ב-25 באפריל 2021 זכה בפרס האוסקר לשחקן המשנה הטוב ביותר בטקס פרסי אוסקר ה-93 על תפקיד זה.
קלויה הוא המייסד והבעלים של חברת ההפקות "", שעל תחילת פעילותה נמסר במאי 2019. במרץ 2022 נמסר שקלויה יפיק ויהיה שותף לכתיבת סרט דיסטופי עתידני עבור "נטפליקס"; הסרט "המטבח", יופץ לצפייה במהלך שנת 2023.
Save Your Soul.מפיק2023ספיידרמן: ברחבי ממדי העכבישהובארט "הובי" בראון / ספיידר-פאנק דיבובהמטבחבמאי, תסריטאי ומפיק2026ספיידרמן: מעבר לממדי העכבישהובארט "הובי" בראון / ספיידר-פאנק דיבובTBAThe Upper World
שנהפרסקטגוריהפרויקטתוצאהמקור2024פרס NAACP Imageהדיבוב הטוב ביותר של דמות - סרט קולנועספיידרמן: ברחבי ממדי העכביש
דניאל קרלטון גאידושק היה רופא אמריקאי, חתן פרס נובל לפיזיולוגיה או לרפואה לשנת 1976 על עבודתו המחקרית על מחלת קורו, המחלה הפריונית האנושית המדבקת הראשונה שנתגלתה.
ב-1996 הואשם גאידושק בהתעללות מינית בילדים, הורשע וריצה 12 חודשים בכלא, שאחריהם עזב לאירופה, שם נפטר לאחר עשור.
אביו של קרלטון, קרול גאידושק היה קצב שהוריו היגרו מדברצן, הונגריה.
גאידשק עצמו נולד ביונקרס, ניו יורק וב-1943 סיים את לימודי התואר הראשון שלו מאוניברסיטת רוצ'סטר שם למד פיזיקה, ביולוגיה, כימיה ומתמטיקה.
הוא סיים את לימודי הרפואה באוניברסיטת הרווארד ב-1946 והשלים פוסט דוקטורט באוניברסיטת קולומביה, המכון הטכנולוגי של קליפורניה ובהרווארד.
ב-1951 גאידושק גויס לצבא האמריקאי והוצב כוירולוג.
ב-1954 לאחר שחרורו מהצבא, עבר לעבוד כחוקר ב-Walter and Eliza Hall Institute of Medical Research במלבורן, אוסטרליה שם החל את עבודת המחקר שתזכה אותו בפרס נובל.
עיקר מחקרו של גאידושק עסק במחלת קורו.
מחלה זו הייתה נפוצה אצל אנשי שבט הפורה בגינאה החדשה בשנות ה-50 וה-60 של המאה ה-20. גאידושק קשר את התפשטות המחלה למנהגי הקניבליזם של אנשי השבט שנהגו לאכול מוחות של נפטרים.
גאידושק היה הראשון להעלות השערה על הקשר בין מנהג זה לבין המחלה.
הוא הוכיח השערה זו באמצעות החדרת מוחות של נפטרים מהמחלה ליונקים.
הוא המשיך והראה כי למחלה תקופת דגירה שנמשכת מספר שנים לפני התפרצותה.
עם הפסקת הקניבליזם בשבט, המחלה נעלמה תוך דור.
דניאל רובין (נולדה ב-29 במאי 1994) היא זמרת וכותבת שירים ישראלית.
רובין נולדה וגדלה ברעננה והחלה לשיר בגיל שמונה במקהלות שונות.
לאחר כמה שנים החלה גם לנגן בפסנתר ולכתוב.
היא למדה בתיכון תלמה ילין במגמת הג'אז, שם לראשונה החלה להופיע עם להקת חברים שניגנו יחד חומרים מקוריים שלה.
בשנת 2014 התגייסה ללהקה הצבאית "קיטבג" בתור מוזיקאית מצטיינת.
באותה השנה גם הוציאה את EP הבכורה שלה.
בשנת 2017 הוציאה את אלבומה הראשון, "כלום לא עובר על ידי", בהפקתו של עמרי אמדו.
בשנת 2019 הוציאה את אלבומה השני, "הסיפור בגדול", גם הוא בהפקת עמרי אמדו ובשיתוף מוזיקאים אחרים בהם תמיר מוסקט, תום דרום, גדי רונן, יונתן בלומנפלד, עינב ג'קסון כהן, מאיה בלזיצמן, נדב הולנדר ועוד.
לאורך השנים הקליטה והשתתפה ביצירות של אמנים אחרים.
ב-2016 שרה בשיר "תפילת האמהות" של יעל דקלבאום, שזכה למיליוני צפיות בכל העולם.
ב-2018 הקליטה קולות לשיר "Toy" של נטע ברזילי, שזכה באותה השנה באירוויזיון.
באותה שנה גם הקליטה דואט עם אלון עדר בשם "כביסה" לאלבומו "מחשבות על הדרך".
ב-2019 הוציאה יחד עם ניר שלמה גרסת כיסוי לשירו של אריק איינשטיין "אולי צריך לתת לזה עוד זמן" מהאלבום "שביר".
באוגוסט 2021 הוציאה את אלבומה השלישי, "האלבום שיעיר את אמא", שהוקלט וצולם בלייב והוקדש לאמה המתמודדת עם הפרעה דו-קוטבית.
בעקבות האלבום הוזמנה לנאום בוועידת בריאות הנפש בכנסת.
האלבום הושק במועדון הבארבי במאי 2023.
במאי 2024 הוציאה לאור גרסת כיסוי לשיר "עוד יום" של מתי כספי, שיתוף פעולה יחד עם ניר שלמה.
בינואר 2025 הוציאה מיני-אלבום בשם "מושלמדי" יחד עם אופיר יוגב, כמו גם אלבום הופעה עם צ'יל פיל.
באוגוסט 2025 הוציאה את אלבומה השביעי, "מנטרה ללב מתגעגע".
דניאל יוצרת ומופיעה עם להקתה בה חברים אלכס משה (גיטרה חשמלית), רוני בר הדס (גיטרה בס) ומיכל אליסף (תופים).
ביוני 2022 נישאה למוזיקאי ניר שלמה.
ב-26 בנובמבר 2025 הביאו לעולם את בתם הבכורה, אביגיל.
כלום לא עובר על ידי, 2017
האלבום שיעיר את אמא, 2021
דניאל קרגנין הוא ג'ודוקא ברזילאי המתחרה בקטגוריית המשקל עד 66 ק"ג.
קרגנין הוא זוכה מדליית הארד מאולימפיאדת טוקיו (2020).
קרגנין נחשף בגיל שש לעולם הג'ודו.
הוא החל להתבלט בענף זה בגיל 13, אך בד בבד שיחק כדורגל, כשהיה המגן הימני של בתי הספר של גרמיו.
סוגיה זו אילצה אותו לבחור להשתתף בענף אחד בלבד, שבסופה התגלתה הבחירה בענף הג'ודו.
מאז שנת 2015, דניאל השתתף בתחרויות עבור הנבחרת הצעירה והבוגרת של ברזיל.
אבל שנתיים לאחר מכן, לאחר שזכה במדליית הזהב באליפות העולם לנערים בזאגרב, קרגין הפך לבחירה המרכזית של הנבחרת בקטגוריית משקל זו, כל זה בגיל 20 בלבד.
קרגנין זכה במדליות זהב באליפויות הג'ודו הפאן-אמריקאית בלימה 2019 ובגוודלחרה 2020.
ביוני 2021, קרגנין נכלל בסגל המשלחת הברזילאית לאולימפיאדת טוקיו (2020).
באולימפיאדה זו, קרגנין העפיל לשלב חצי הגמר לאחר שרשם ניצחונות על מוחמד עבדלמאווגוד המצרי, דניס ויירו המולדבי ומנואל לומברדו האיטלקי.
לעומת זאת, הוא הפסיד בשלב חצי הגמר להיפומי אבה היפני, שזכה בסופו של דבר במדליית הזהב; כתוצאה מכך, הוא נשר לקרב על מדליית הארד של בית הניחומים.
בקרב זה, קרגנין ניצח בווזארי את ברוך שמאילוב מישראל וכתוצאה מכך זכה במדליית הארד.
שנה קטגוריה עיר מדינה 2019 גראנד סלאם ברזיליה
דניאל קורן (נולד ב-23 בינואר 1984) הוא מוזיקאי, קומיקאי, פסנתרן, קלידן, שחקן ובמאי ישראלי.
קורן נולד וגדל בחולון, הוריו ניהלו בתי ספר למוזיקה.
כשהיה בן 3 הוא החל ללמוד פסנתר קלאסי אצל מירה ברוסלבסקי.
הופעתו הפומבית הראשונה הייתה ב-1997 כשניגן בקלידים בערוץ הילדים.
בשנת 2002 החל דניאל לעבוד עם יוני בלוך בהפקותיו כקלידן וכמעבד.
בתקופה זו קורן החל להופיע ולהקליט עם אפרת גוש.
בתום שירותו הצבאי בלהקה צבאית נרשם ללימודים ברימון בית ספר למוסיקה ומשם המשיך ב-2006 ללימודי קומפוזיציה במכללת ברקלי למוזיקה, בבוסטון וכעבור שנתיים סיים את הלימודים בהצטיינות.
עם סיום לימודיו עבר קורן לניו יורק והחל לעבוד כפסנתרן בבית הספר ג'וליארד, בבלט היספניקו וב-92Y , שם ליווה בפסנתר להקות מחול והלחין עבורן.
בשנת 2009 החל קורן לעבוד כמוזיקאי בסדרת רשת של PBS בשם "Fizzy's Lunch Lab" , והלחין את שיר הנושא ואת פסקול הסדרה.
בשנת 2011 יצא לאור בהוצאת NMC אלבום האולפן שלו היא נופלת בכאילו, שקיבל ביקורות חיוביות.
מבקר המוזיקה שי להב כתב ב-ynet: "החיבור בין המקוריות לבין הנגישות הופך את "היא נופלת בכאילו" לאלבום שממש מאפשר לכם להישען אחורה וליהנות מכישרון מוזיקלי מבטיח, מבלי להזדקק להרבה רוח, צלצולים או פוזה מעיקה.
ואם זאת לא תרומה לצליל הישראלי, מהי כן?".
ב-MusicaNeto נכתב: "קורן ממשיך להפתיע ולאתגר את המאזין".
קורן הלחין, כתב ותזמר את כל שירי האלבום ובשיר אחד שיתף פעולה עם הפזמונאי ברק פלדמן.
באותה שנה גם הקים "אנסמבל קורן" יחד עם נגן הוויבראפונאט קלאודיו מארקס, הגיטריסט אלון אלבגלי, הבסיסט דייוויד סגל, החצוצרן בריאן צ'הלי והמתופף אור זובלסקי.
הם התחילו להופיע במועדונים בניו יורק, והוציאו באופן עצמאי את אלבומם "Declaration Of Intent".
בשנת 2010 קורן עיבד את תפקידי כלי המיתר באלבומו של אברהם טל "אורות", שהפך לאלבום פלטינה כפול.
בשנת 2011 קורן פיתח פורמט מוזיקלי-ווידאו המורכב בשם Floating Heads (ראשים מרחפים) שבו הציג את עצמו כאוסף של ראשים חסרי צוואר משוכפלים על רקע שחור, ויוצר עיבודים א-קפלה הומוריסטיים ללחנים ידועים ולחנים מקוריים.
הסרטונים זכו למאות אלפי צפיות והופיעו בבלוג Tosh.0 של קומדי סנטרל וב-סמוש.
בהמשך להצלחת הפרויקט, שנתיים לאחר מכן הפיק קורן גרסת הופעה חיה מבוימת של Floating Heads, בשילוב וידאו, קומדיה ומוזיקה חיה.
בשנת 2012 קורן ביים סרטון עבור Shell Corp בשם "Sounds of Energy".
חווית וידאו אינטראקטיבית שבה המשתמש יוצר תערובות שונות תוך שימוש במגוון של אובייקטים הקשורים לאנרגיה בכל יום.
הפרויקט, שהתבסס על באולם מלך ההר מאת אדווארד גריג, זכה לצפיות מרובות והוצג בפסטיבל הפרסום בקאן.
בשנת 2013 קורן הקליט את אלבום האולפן הישראלי השני שלו (והחמישי סך הכל) "זה כלב או חתול", בהפקת יונתן לוי, בסיסט להקת "איזבו".
בשנת 2015 קורן השתתף בתוכנית היום בלילה עם גורי אלפי ככתב התוכנית בניו-יורק המדווח על הנעשה בארצות הברית באמצעות קטעי ראפ.
בשנת 2019 יצא אלבומו השישי "בין האיילות".
בשנת 2020 יצא האיי.פי "Thought diary", שהוקלט עבור רשת הכבלים האמריקאית Adult Swim.
משנת 2021 משחק בתפקיד הראשי בקומדיה של כאן חינוכית "האחיין שלי בנץ", בתור המורה יוני.
בנוסף לכך, קורן מלחין את פסקול הסדרה.
החל משנה זו הוא מביים ומככב בפרסומות של חברת CELLO.
בשנת 2022 העלה בשיתוף עם השחקן איתי זבולון, את מופע התיאטרון המאולתר "הווה מוחלט" עבור פסטיבל ישראל.
לאחר הפסטיבל המופע המשיך לרוץ באופן עצמאי.
בשנת 2023 התחיל את הפודקאסט "דניאל מדבר עם חברים", בו הוא מארח אישיויות מעולם המוזיקה והבידור.
באותה שנה גם הופיע כהופעת פתיחה אצל הרכב הפאנק-הקומי "למה אני חי" (מבית הצמד הקומי "שוגר זאזא").
קורן מתרגל מדיטציה, לומד ומלמד בודהיזם טיבטי.
שנהפרסקטגוריהפרויקטתוצאה2022פרסי נבחרי השנה של פרוגישחקן ראשי בסדרת נוערהאחיין שלי בנץ
דניאל קייטס הוא שחקן פוקר אמריקאי, המוכר גם בשם Jungleman בעקבות כינויו במשחקי פוקר באינטרנט.
קייטס זכה בשני צמידי אליפות העולם בפוקר ובשני גביעי סבב טריטון.
קייטס החל לשחק תחת שם המשתמש jungleman12 בפול טילט פוקר ופוקרסטארס.
ב-2009 הפסיד את רוב כספו במשחקים נגד ויקטור בלום.
ב-2010 לאחר שהרוויח כספים רבים, הוא קיבל את האתגר שפרסם טום דוואן למשחק ב-4 שולחנות במקביל בסך של 50 אלף ידיים, ובמידה וקייטס יהיה מורווח יותר מדולר אחד לאחר האתגר, דוואן ישלם לו 1.5 מיליון דולר.
במהלך 2010 ו-2011 שיחקו כ-20 אלף ידיים וקייטס היה ביתרון של כ-1.2 מיליון דולר.
ב-2018 פרסם קייטס שדוואן מתחמק ממנו ולא מוכן להמשיך באתגר, אך ציין גם שדוואן שילם לו 700 אלף דולר, כנראה כהודאה בהפסדו.
בראיון במאי 2022 אמר קייטס שדואן קיבל את כך שהפסיד, ושילם לקייטס כ-1.3 מיליון דולר מתוך הסכום.
באוקטובר 2021 זכה בצמיד אליפות העולם בפוקר הראשון שלו, כאשר ניצח באליפות שחקני הפוקר היוקרתית במסגרת אליפות העולם בפוקר, וביוני 2022 שחזר את הישגו כאשר זכה באליפות בפעם השנייה ברציפות.
במרץ 2022 קייטס החל תוכנית ראיונות בשם "Winning the Game of Life" בערוץ היוטיוב שלו, בה הוא מארח אנשים שונים, בעיקר מעולם הפוקר.
ב-31 בינואר 2023 פרסם פיל גלפונד שקייטס הסכים לקבל את "אתגר גלפונד", בו השניים ישחקו ראש בראש 7,500 ידיים של אומהה הולדם במשחק כסף בבליינדים של $100/$200. האתגר החל ב-2 בפברואר 2023, והמשחקים משודרים בערוץ היוטיוב של גלפונד.
המשחקים עצמם משוחקים בחדר הפוקר המקוון של אליפות העולם בפוקר בבליינדים של $10/$20, אך בין השחקנים הסכומים ייחושבו בהתאם לסכום הנקבע.
נכון לפברואר 2023, קייטס זכה בסך של כ-12.3 מיליון דולר מטורנירי פוקר.
דניאל קרייצ'יק (בצ'כית: Daniel Krejčík; נולד ב-24 ביוני 1994) הוא שחקן קולנוע, תיאטרון וטלוויזיה ומדבב צ'כי.
קרייצ'יק נולד בעיר מלאדה בולסלאב שבצ'כיה, למשפחה שבבעלותה שירותי הלוויות בצ'כיה.
בשנת 2012 סיים את לימודיו בבית הספר התיכון לפאז'ובו שבעיירה ייצ'ין.
לאחר מכן הצטרף קרייצ'יק כשחקן בתיאטרון ז'זניצקה (Divadlo v Řeznické) במדינה, ובמהלך הכשרתו שם השתתף בהצגה "יחסים שייקספיריים ביותר" (Velmi shakespearovské vztahy) בבימויו של ייז'יו יוסקה, וב-2014 גם בהצגה "לני" (Leni) בתפקיד הורסט קטנר.
בנוסף, ב-2015 הוא הופיע בהצגה "חתול על המסילות" (Koček na koleích) בבימויה של מיכל פבליק, וב-2016 בהצגה "קוק" (Cock), שעבור הופעתו בה היה מועמד בקטגוריית "השחקן הטוב ביותר" בטקס פרסי תאליה , המוענקים על ידי אגודת השחקנים הצ'כית.
בשנת 2017 הקים יחד עם השחקנית פטרה הורבאטובה את תיאטרון SpoluHra, בו הוא הופיע באופן קבוע וכן היה אחראי על הדרמטורגיה בו.
משכנו העיקרי של SplouHra הייתה במרכז התרבות "לה פבריצה" (La Fabrice) שבהולושוביצה .
בתחילת הדרך, התיאטרון הפיק את המחזה "בשעת הלינקס" (V hodině rysa).
באותה שנה, קרייצ'יק היה מועמד לפרס יוקרתי בטקס פרסי מבקרי התיאטרון הצ'כי , בקטגוריית "כישרון השנה" לשנת 2016. בתוך אחריותו על הדרמטורגיה השתתף בכתיבת מחזות עבור התיאטרון (אחד מהם היה "הקשר של גדאונוב" – Gedeonův uzel).
באותו זמן השתתף בהצגה "אחרי סוף העולם" (Po konci světa) בתיאטרון סלטנה.
בתחילת 2019 כיכב במחזה "ליקוי חמה מלא" (Úplné zatmění) בתפקיד ארתור רמבו בתיאטרון "לה פבריצה", בו שיחק לצד בן זוגו בחיים, מאטיי סטרופניצקי, והשחקנית סנדרה נובאקובה.
הוא החל לשתף פעולה עם קבוצת האמנים העצמאית OLDstars, הפועלת בתיאטרון הביתי "קושיצקה" (Košické), בו הוא משחק במחזה "כל הדברים הנפלאים" (Všechny báječné věci), שעלה בבכורה באוגוסט 2018.
מאז 2019, הוא שחקן קבוע בתיאטרון פידלובצ'צה , בו הוא מגלם את הדמות הראשית במחזמר "שנות התן" וגם את הדמות הראשית בבכורה העולמית של המחזמר "הנערה הדנית" (Dánská dívka).
הוא מופיע בקביעות בפסטיבל "שייקספיר בקיץ" ("הלילה השנים עשר, או כרצונכם", בבימויה של יאנה קאלישובה).
כמו כן, הוא משתף פעולה עם קבוצת האמנים "ילדים מדוכאים משתוקקים לכסף" (Depresivní děti touží po penězích) שבראשה עומד יאקוב צ'רמאק, במסגרתה השתתף במחזה "120 הימים של סדום" ובתפקיד סבסטיאן הקדוש במחזה "מרטיריום או אמנות הסבל" (Martyrium aneb umění trpět).
בשנת 2016, הוא צילם בהפקה משותפת עם הבמאי אוליבר הירשביגל מיני-סדרה בשם "תחת רקיע אחד" (Pod jedním nebem), וכן את סרט הטלוויזיה "בלדת הטייס" (Balada o pilotovi).
בשנת 2019, הצטלם לסרטו של רומן נמק, "המקום בו פרפרים לא עפים", בו הוא מגלם את התפקיד הראשי, נער בן 19 בשם דניאל.
הסרט הוקרן בבכורה שנתיים לאחר מכן, ב-17 במאי 2021.
בנוסף לעבודתו במשחק על הבמה ועל המסך, קרייצ'יק הוא מדבב פעיל במיוחד.
הוא השתתף בדיבוב של מעל ל-800 סדרות וסרטים שונים, ביניהם "ההוביט", "הכתר", "קרא לי בשמך", "הרפתקאותיה המצמררות של סברינה", "ספיידרמן" ו"ילד מחוק".